
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17P/206/2024 6124389922 24. 10. 2024 JUDr. Andrea Gabrielová ECLI:SK:OSLC:2024:6124389922.2
Uznesenie Okresný súd Lučenec vo veci starostlivosti o maloleté dieťa: A. B., narodená XX.XX.XXXX, bytom ako matka, dieťa rodičov: matka C. D. B., narodená XX.XX.XXXX, bytom E. XX, B. B., zastúpená advokátom JUDr. Ondrej Szilágyi, AK so sídlom Dr. Vodu 2, Lučenec a otec F. B., narodený XX.XX.XXXX, bytom X. G. X, H., dieťa zastúpené Úradom práce, sociálnych vecí a rodiny v Banskej Bystrici, v konaní o zvýšenie výživného, o prenesení príslušnosti súdu, takto rozhodol: Súd vo veci starostlivosti o maloletú A. B., narodenú XX.XX.XXXX p r e n á š a svoju príslušnosť na Okresný súd Banská Bystrica, ktorému po právoplatnosti tohto uznesenia p o s t ú p i vec na ďalšie konanie. odôvodnenie: 1. Matka maloletého dieťaťa podala na Okresný súd Banská Bystrica návrh na zvýšenie výživného na maloletú A. B., narodenú XX.XX.XXXX. 2. Okresný súd Banská Bystrica dňa 18.10.2024 postúpil spisový materiál tunajšiemu súdu, nakoľko zistil, že súd, ktorý vo veci úpravy práv a povinností k maloletému dieťaťu naposledy rozhodol bol Okresný súd Lučenec, a to v konaní 8P/4/2017 ( rozsudok sp. zn. 8P/4/2017-23 zo dňa 08.02.2017 ). 3. Podľa § 112 ods. 1 CMP, na konanie vo veciach starostlivosti súdu o maloletých je miestne príslušný súd, v ktorého obvode má maloletý v čase začatia konania bydlisko určené dohodou rodičov alebo iným zákonným spôsobom. 4. Príslušnosť súdu sa v zmysle § 5 CMP skúma aj bez námietky počas celého konania. Výnimkou z miestnej príslušnosti je ustanovenie § 112 ods. 2 CMP o prenesení príslušnosti. 5. Podľa § 112 ods. 2 CMP, ak sa zákonným spôsobom zmenia okolnosti, podľa ktorých sa posudzuje miestna príslušnosť, môže súd preniesť svoju príslušnosť na iný súd, ak to vyžaduje záujem maloletého. Ak tento súd nesúhlasí s prenesením príslušnosti, rozhodne jeho nadriadený súd. 6. Maloletá A. B., narodená XX.XX.XXXX bola naposledy rozsudkom tunajšieho súdu sp. zn. 17P/23/2012-17 zo dňa 29.02.20120 zverená do osobnej starostlivosti matky, ktorá v súčasnosti býva spolu s maloletou na adrese E. XX, B. B., kde sú aj prihlásené k trvalému pobytu. Keďže je v záujme maloletého dieťaťa, aby vo veci starostlivosti oň konal a rozhodoval súd, v obvode ktorého má bydlisko, a ktorý môže lepšie posúdiť súčasné pomery maloletého dieťaťa, súd v súlade s citovaným zákonným ustanovením CMP preniesol svoju príslušnosť na Okresný súd Banská Bystrica. Poučenie:
Proti tomuto rozhodnutiu nie je prípustné odvolanie.

